La graniţa cu Bulgaria s-au investit 12 milioane de euro în două puncte vamale care stau degeaba de 5 ani. Asta pentru că lipsesc utilităţile. Dacă lucrurile nu se rezolvă până la sfârşitul anului, primăriile Dobromir şi Lipniţa, de care aparţin, ar putea fi nevoite să restituie banii, ceea ce le-ar băga în faliment.

12 milioane de euro pentru vămi nefuncționale EMBED VIDEO LINK CU VIDEO Embed: Link:

Punctele vamale din Dobromir şi Lipniţa au fost construite în colaborare cu vecinii bulgari şi finalizate acum cinci ani. Dar sunt un dezastru: în containere plouă, podeaua a putrezit, iar hoţii au furat indicatoarele.

Peisajul e completat de un stâlp de beton care blochează linia de demarcație dintre cele două frontiere.

La Lipnița, punctul vamal este păzit. Nu are, însă utilități. Paznicii se descurcă greu.

Localnicii din Lipniţa au sperat că vor trece mai uşor în Bulgaria, după construirea vămii.

O soluţie care ar rezolva problemele celor două comune ar fi suplimentarea fondurilor de la Ministerul Dezvoltării.

Dacă vămile nu devin funcţionale până la sfârşitul anului, înseamnă că 12 milioane de euro s-au dus pe apa sâmbetei. Iar restituirea banilor ar aduce falimentul celor două comune.

ŞTIRILE ZILEI